
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 23 martie 2010               

PL-x 78/2010                     


                                                                 AVIZ
asupra proiectului de Lege pentru ratificarea Protocolului între  Guvernul României şi Guvernul Republicii Moldova, semnat la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti la 14 august 1992.
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului între Guvernul României şi Guvernul Republicii Moldova, semnat la Bucuresti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti la 14 august 1992, trimis cu adresa nr. PL x 78 din 16 martie 2010 şi înregistrat cu nr. 31/170 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 23 martie 2010.

Proiectul de lege are ca obiect de reglementare ratificarea Protocolului intre Guvernul României şi Guvernul Republicii Moldova, semnat la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti la 14 august 1992.

Prezentul Protocol amendează acordul iniţial prin inserarea unor noi amendamente care modifică, în conformitate cu prevederile comunitare, acele dispoziţii care ar putea ridica aspecte de incompatibilitate şi care se referă în principal la: posibilitatea impunerii unor criterii de performanţă, acordarea tratamentului nediscriminatoriu, tratamentului naţional şi tratamentului naţiunii celei mai favorizate, precum şi transferurile de capital.

Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 205 din 9 martie 2010.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege. 
În raport de obiectul şi conţinutul reglementării, proiectul de lege  face parte din categoria legilor ordinare. 
        PREŞEDINTE,                                                            SECRETAR,

         Daniel BUDA                                                   Gabriel ANDRONACHE
Consilier, 
Ciprian Bucur

